ฉลอง ภู่สว่าง

ฉลอง ภู่สว่าง (22 มิถุนายน พ.ศ. 2481 - 29 กันยายน พ.ศ. 2564) เป็นนักแต่งเพลงลูกทุ่งชาวไทย

 ประวัติ 
ครูฉลอง ภู่สว่างเกิดเมื่อวันที่ 22 มิถุนายน พ.ศ. 2481 ที่ ตำบลบางโทรัด อำเภอเมือง จังหวัดสมุทรสาคร บิดาชื่อ นายเหลือบ ภู่สว่าง มารดาชื่อ นางหนู ภู่สว่าง โดยทั้งพ่อและแม่มีอาชีพ ทำนาเกลือ โดยครูฉลอง ภู่สว่าง เป็นบุตรคนที่ 2 ครอบครัวมีบุตรทั้งสิ้น 4 คน  ประกอบด้วยชาย 3 คน หญิง 1 คน

 การศึกษา 
เนื่องด้วยฐานะทางครอบครัวยากจน เขาจึงเรียนได้เพียงชั้น ป.3 ก็ต้องออกมาทำงานบ้านอยู่ 2 ปีจีงกลับไปเรียนจนจบชั้น ป.4 จาก โรงเรียนเมืองสมุทรสาคร เป็นคนเรียนเก่งแต่ต้องออกมารับจ้างเดินเรือขนส่งเกลือไปขายที่กรุงเทพฯ   

หลังจากจบการศึกษาชั้น ประถมศึกษาปีที่ 4 จึงสอบเทียบวุฒิการศึกษา จนได้วุฒิมัธยมศึกษา 3 (ม.ศ.3) ที่โรงเรียนมัธยมวัดมกุฏกษัตริย์

 ชีวิตสมรส 
ในช่วงเวลาที่ร่วมงานอยู่กับคณะ ดาราน้อย ท่านก็ได้พบคู่รักกับสมบูรณ์ ไชยสุข นางรำสาวสวยจากเมืองเชียงใหม่ หรือปัจจุบันคุณสมบูรณ์ ภู่สว่าง มีบุตรด้วยกัน 2 คน คือ พระเพื่อน พระแพง

 เส้นทางสู่การแต่งเพลง 

 แรงบันดาลใจ 
ครั้งหนึ่งอายุประมาณ 14 ปีเรือเกลือได้ไปจอดค้างคืน ที่ท่าน้ำ วัดแหลมสุวรรณาราม ตำบลท่าฉลอม ในคืนนั้นมีงานวัดครูฉลอง ภู่สว่าง จึงได้ไปดูวงดนตรี คณะบางกอกแมมโบ ที่มาเล่นที่วัดบ้านแหลมรวมนักร้องที่มีชื่อเสียงมากมาย สมัยนั้นมีคุณ เอมอร วิเศษสุด คุณสมศรี ม่วงศรเขียว ครู สุรพล สมบัติเจริญ และ คุณเฉลิม (ทหารเรือ) และคุณ สมยศ ทัศนพันธ์ จึงมีโอกาสได้ดูดนตรี ครูฉลอง ภู่สว่าง เห็นนักดนตรีเป่าแซกโซโฟนรู้สึกทึ่งมีปุ่มกดมากมาย ทำไมเขามีเพียง 10 นิ้วจะกดได้หมดเป็นความใฝ่ฝันมาตั้งแต่เด็ก ๆ จึงเกิดแรงบันดาลใจอยากจะได้สวมสูทและยืนเป่าเครื่องดนตรีกลับมาบ้านจึงได้ฝึกหัดสีซอกับลุงเติมครูฉลอง ภู่สว่าง มีโอกาสหยิบแซกโซโฟนมาทดลองเป่า

ครูฉลอง ภู่สว่าง ชอบและรักในการร้องเลงเป็นอย่างมาก เมื่อมีโอกาส
ครูฉลอง ภู่สว่าง ร้องเพลงได้ดีเมื่อมีการประกวดร้องเพลงที่ไหนก็ขึ้นประกวดไปทั่วได้ที่ 1 บ้างไม่ได้บ้างก็ดิ้นรนใฝ่ฝันไปเรื่อย ๆ โดยเคยประกวดร้องเพลงมา 6 เวที ชนะเลิศ 5 เวที โดยเวทีที่ 6 มีคุณ ธานินทร์ อินทรเทพ เข้าประกวดด้วย 

 การค้นหาตนเอง 
เมื่อปี พ.ศ. 2502 ครูฉลอง ภู่สว่าง อายุครบเกณฑ์ทหาร จึงได้เป็นทหารรับใช้ชาติ 2 ปี โดยเข้าอยู่ในสังกัดหน่วย ทหารเรือ ที่สัตหีบ ชลบุรี มีโอกาสฝึก 2 เดือน แต่เนื่องจากมีความรักในดนตรีเป็นชีวิตจิตใจจึงมีโอกาสย้ายเหล่าไปอยู่ กองดุริยางค์ทหารเรือ ซึ่ง ณ ที่นี่เองที่ทำให้ท่านได้เรียนรู้การเล่นดนตรีหลายชิ้น แต่ที่ถนัดและเชี่ยวชาญที่สุด คือ แซกโซโฟน  เริ่มฝึกเป่าแซกโซโฟนและได้เรียนโน้ตเพลงที่นี่ทำให้มีความสามารถและมีประการณ์มากขึ้นสามารถร้องเพลงแต่งเพลงและเล่นดนตรีได้บ้างพอสมควร

หลังจากรับหน้าที่การเป็นทหารนาน 2 ปี 1 เดือนกว่า ๆ ก็ปลดประจำการกองพันที่ 6 กองทัพอากาศ ชักชวนให้ไปอยู่เพราะเห็นความสามารถของครูฉลอง ภู่สว่างโดยมีคนบอกว่าฝึก 6 เดือนจะติดยศจ่าให้ โดยที่ผ่านมาทำให้ครูฉลอง ภู่สว่าง ได้มีโอกาสได้เรียนรู้วิธีแต่งเพลงเพิ่มเติมจาก ครูชาญชัย บัวบังศร เส้นทางการเป็นนักแต่งเพลงจึงเริ่มบังเกิดขึ้น

เมื่อปลดจากเกณฑ์ทหาร ครูฉลองก็ไปสมัครเป็นนักร้องและนักดนตรีอยู่กับรำวง คณะ ดาราน้อย ที่จังหวัดชลบุรี เล่นดนตรีร้องเพลงมีรายได้คืนละ 200 - 300 บาทและติดสาวรำวง มีนักร้องร่วมรุ่นหลายคน เช่น  เรียม ดาราน้อย บุปผา สายชล บรรจบ เจริญพร และ พนม นพพร เป็นต้น จนในที่สุดเหลือครูฉลอง ภู่สว่าง อยู่คนเดียวอยู่กับคณะรำวงได้ 5 ปี ก็ออกจากรำวง คณะ ดาราน้อย ก็กลับมาบ้านที่บางโทรัดทำงานอยู่ระยะหนึ่ง จากนั้นก็ไปอยู่กับวงดนตรี พนม นพพร และวงดนตรีของ บุปผา สายชล    

ต่อมาครูฉลอง ภู่สว่างแต่งงานและมีลูก 2 คนจึงเปลี่ยนอาชีพเป็นพายเรือค้าขาย หันไปทำอาชีพพ่อค้าเรือทราย โดยลงทุนซื้อเรือบรรทุกทรายไว้ลำหนึ่ง ล่องขายระหว่างกรุงเทพ-จังหวัดราชบุรี โดยยึดอาชีพนี้อยู่ 2 ปี แต่กิจการไม่ดีมีหนี้สินมากมายและเห็นว่าไม่ใช่อาชีพที่ตนเองชอบและถนัด จึงตัดสินใจขายเรือได้เงินมาหมื่นกว่าบาท แบ่งเงินไปซื้อ แซกโซโฟนมา 1 ตัวราคาสองพันบาทจนทำให้ชาวบ้าน บ้านใกล้เรือนเคียงหนวกหูและเริ่มหัดแต่งเพลงถึงตีหนึ่งตีสองไม่ได้หลับไม่ได้นอน จนภรรยาก็บ่นว่า "เขียนไปทำไม? เขียนแล้วจะเอาไปให้ใคร?" ครูฉลอง ภู่สว่างจึงหวังลึก ๆ ว่าสักวันหนึ่งต้องทำตามความฝันให้ได้   

ครูฉลอง ภู่สว่าง ได้ออกตระเวนเล่นดนตรีเคยเป็นนักดนตรีประจำ กองดุริยางค์ทหารเรือ  เป็นกองเชียร์รำวง และเดินสายเล่นวงดนตรีกับหลาย ๆ วง เช่น วงดนตรีจุฬารัตน์ ของครูมงคล อมาตยกุล  วงของ ศรีไพร ใจพระ บุปผา สายชล เสน่ห์ โกมารชุน ชาตรี ศรีชล และในที่สุดก็มาเป็นนักดนตรีประจำวง บรรจบ เจริญพร

 เป็นนักแต่งเพลงเต็มตัว 
ครูฉลอง ภู่สว่าง เขียนเพลงจริงจัง เมื่ออายุ 21 ปี ณ วง บรรจบ เจริญพร ทำให้ชื่อของ ฉลอง ภู่สว่าง เกิดขึ้นในวงการเพลง เมื่อครูฉลอง ภู่สว่างได้นำเพลงที่ตัวเองแต่งไว้มาให้นักร้องประจำวงคนหนึ่งบันทึกเสียง 3 เพลง
 เพลง ลาก่อนความโกหก
 เพลง คำสั่งคุณหมอ
 เพลง ปีวอกหลอกพี่

ร้องโดยนักร้องชื่อ บุญมี ต่อมาเปลี่ยนเป็น ระพิน ภูไท และได้เปิดออกอากาศทางสถานีวิทยุได้รับความนิยมพอสมควร

ต่อมาครูฉลอง ภู่สว่าง ต้องออกจาก วงบรรจบ เจริญพร ครูฉลอง ภู่สว่าง จึงนำนักร้องที่ท่านสร้าง มาอยู่กับวง ลูกทุ่งเสียงทอง ของนายห้าง ประกิจ ศุภวิทยาโภคี (นายห้างซิมสัน) และในที่สุดก็ตั้งวงดนตรีเป็นของตัวเอง นายห้างได้ตั้งวงให้ใหม่ ชื่อวง พิณศรีวิชัย วางตำแหน่ง ระพิน ภูไท เป็นหัวหน้าวง จากนั้นครูฉลอง ภู่สว่าง ก็ได้เริ่มแต่งเพลงต่าง ๆ ขึ้นมาอีกมากมายหลายเพลงเขียนให้ ระพิน ภูไท ร้อง 10 กว่าเพลง (รายชื่อเพลงดังตารางด้านล่าง) ซึ่งเพลงเหล่านี้ดังเกือบหมดทุกเพลง และอื่น ๆ ให้กับศิลปินมากมายที่ไม่ได้กล่าวถึง อีกหลายเพลง

เมื่อครูฉลอง ภู่สว่าง ค้นพบว่าตนเองชอบแต่งเพลง จึงไม่รอช้าจึงแต่งเพลงให้ ภูษิต ภู่สว่าง ดังทั้ง 2 เพลง ได้แก่

 เพลง กัมพูชาที่รัก
 เพลง หยุดก่อนคนจน

ครูฉลอง ภู่สว่าง ได้แต่งเพลงให้กับ มานะ ตั้งชื่อให้ว่า จีระพันธ์ วีระพงษ์

 เพลง ไก่นาตาฟาง
 เพลง เจ้าสินอนกอดไผ 
 เพลง คุณนายใจบุญ เขียนเพลงแรกให้ร้องในร่องเดียวกับ ระพิน ภูไท
 เพลง กลัวกรุงเทพ
 เพลง เจ้าซินอนกอดไผ
 เพลง คนจนไม่หวาน
 เพลง เมษาเศร้า
ครูฉลอง ภู่สว่าง สร้างเสกศักดิ์ ภู่กันทอง ด้วยเพลง

 เพลง ขันหมอกเศรษฐี
 เพลง โสภาใจดำ 
 เพลง แม่ดาวชาวไร่

ครูฉลอง ภู่สว่าง สร้าง ชายธง ทรงพล ด้วยเพลง

 เพลง ปู่ไข่ไก่หลง
 เพลง หน้าไม่ทันสมัย
 เพลง ผู้หญิงหน้าเงิน
 เพลง เก่าจากไหน มาใหม่ที่นี่
 เพลง จอดป้ายตามเมีย
 เพลง ผัวเผลอ มีชู้ และอื่น ๆ

ครูฉลอง ภู่สว่าง สร้าง ดาวไทย ยืนยง ด้วยเพลง

 เพลง แผลเป็น และอื่น ๆ

ครูฉลอง ภู่สว่าง สร้าง ศรชัย เมฆวิเชียร ด้วยเพลง

 เพลง พายงัด
 เพลง อ้อนจันทร์
 เพลง จูบไม่หวาน
 เพลง คนงามลืมด้ามเคียว
 เพลง รอยแผลเป็น
 เพลง ปลูกหอรอน้อง
 เพลง ไม่ดังบ้างก็แล้วไป และอื่น ๆ
 เพลง ลำดวนลืมดง
 เพลง แฟนผู้จัดการ
 เพลง บขส.รอรัก
 เพลง แม่ค้าเมืองนนท์ และอื่น ๆ

 การแต่งเพลง 
ครูฉลอง ภู่สว่าง เป็นปราชญ์ศิลปินชาวบ้าน ราชาเพลงต่อว่าต่อขานผู้หญิง ที่ยิ่งใหญ่ที่สุด ท่านมีความสามารถอย่างโดดเด่นคนหนึ่งในการเขียนเพลงลูกทุ่ง โดยท่านจะเก่งมากในเรื่องของการประชดประชันผู้หญิงผู้ชาย โดยนำเอาบรรยากาศของบ้านเมืองมาใส่ ทำให้ผู้ฟังนั้นฟังแล้วรู้สึกว่าเรื่องราวของคนในเพลงนั้นเป็นเรื่องจริงขึ้นมา 

ครูฉลอง ภู่สว่างนั้นเป็นคนที่มีสัมผัสในทางโปรดิวเซอร์ที่สูงพอ ๆ กับ เต๋อ เรวัติ พุทธินันท์ เพราะสามารถเย็บกระเป๋ารถเมล์อย่าง จีระพันธ์ วีระพงษ์ ให้โด่งดังได้จากเพลง ไก่นาตาฟาง สร้างให้เด็กอู่ซ่อมรถอย่าง ศรชัย เมฆวิเชียร ขึ้นมาเป็นนักร้องดังเช่นเดียวกับทำให้ ระพิน ภูไท ดังได้อีกเหมือนกันโดยที่ว่ากันว่าระพินไม่มีแววอะไรเลยนอกจากเมาไปวัน ๆ ที่ดังสุดและติดหูมาจนถึงปัจจุบัน เช่นเพลง  ปูไข่ไก่หลง ที่ครูฉลองเขียนให้ ชายธง ทรงพล  ที่ร้องว่า ช่างเถอะคนงาม ขอปล่อยตาม ตามวาสนา พี่ไม่มีปริญญาขวัญตามองหน้าทำเมิน ลืมได้ ลืมไป ลืมไปลืมได้ก็เชิญ พี่จนคนไร้เงิน เดินย่ำต๊อกน้องบอกว่าโซ.. นอกจากเพลงนี้ยังมี ไก่นาตาฟาง จีระพันธ์ วีระพงษ์ คนดังลืมหลังควาย พุ่มพวง ดวงจันทร์ คุณนายโรงแรม ที่ร้องโดย ระพิน ภูไท 

ในระยะที่ครูฉลอง ภู่สว่าง มีชื่อเสียงได้มีคนไปมาหาสู่มากบางคนมาขอความรู้จากเพลงบางคนมาฝึกร้องเพลงโดยเริ่มจากเลียนแบบนักร้องที่มีชื่อเสียงจนมีเอกลักษณ์เฉพาะของตนเองนักร้องที่มีชื่อเสียงที่มาหาครูฉลอง ภู่สว่างอยู่เสมอคือ ศรชัย เมฆวิเชียร, สดใส รุ่งโพธิ์ทอง สุนารี ราชสีมา แจ๊ค ธนพล 

สมัยก่อนครูฉลองคิดเพลงและแต่งเพลงได้เร็ว เคยเขียนได้ถึง 6 เพลงก็เคย เช่นเพลงประกอบภาพยนตร์เรื่อง เทพเจ้าบางปูน แต่งได้ 6 เพลงได้ค่าเหนื่อยเพลงละ 10,000 บาท 6 เพลงก็ได้ 60,000 บาทซึ่วครูฉลองมักเล่าอย่างภูมิใจว่าวันหนึ่งแต่งเพลงได้ตั้งหกหมื่นบาท

 รายชื่อเพลงที่แต่ง (พอสังเขป) 

+นักร้องชือเพลงระพิน ภูไท เพลง ลาก่อนคำโกหก
 เพลง คำสั่งคุณหมอ
 เพลง ปีวอกหลอกพี่
 เพลง คุณนายโรงแรม
 เพลง คิดถึงพี่หน่อย
 เพลง ชุมทาง เขาชุมทอง
 เพลง คิดถึงแหม่ม
 เพลง เอาคำว่ารักของเธอคืนไป
เพลง สระบุรีร้องไห้  
เพลง คนจนเป็นไง  
เพลง เดือนสามช้ำรัก 
เพลง เดี๋ยวรัก เดี๋ยวลืม 
เพลง เรณูอยู่ไหน 
เพลง ฝนพร่ำที่อัมพวา 
เพลง จ้างก็ไม่รัก 
เพลง รักเลือนเมื่อเดือนสาม 
เพลง เจ้าพิณ
เพลง คุณนาย ป.4 
เพลง ยังไม่พอ และอื่นๆจีระพันธ์ วีระพงษ์  เพลง ไก่นาตาฟาง
 เพลง เจ้าสินอนกอดไผ
 เพลง เมษาเศร้า
 เพลง ขาอ่อนเงินล้าน
เพลง ช้ำรักจากโตเกียว
เพลง น้องทำงานอะไร
เพลง คุณนายใจบุญ
 เพลง กลัวกรุงเทพ
 เพลง คนจนไม่หวาน
 เพลง ของฟรี
 เพลง นางเอกสี่จอ
 เพลง มาดามดิงดอง และอื่นๆเสกศักดิ์ ภู่กันทอง เพลง ขันหมากเศรษฐี
 เพลง โสภาใจดำ
 เพลง แม่ดาวชาวไร่
 เพลง ตามหาน้องแจ๋ว และอื่นๆภูษิต ภู่สว่าง เพลง กัมพูชาที่รัก
 เพลง หยุดก่อน คนจน
เพลง สุขีเถิดที่รัก
เพลง คนจน ไม่หวาน
เพลง ยอมตาย ถ้าได้เธอ
เพลง รักเธอไม่ได้
เพลง ไม่สงสารคนจน
เพลง ผิดหวังขันหมาก
เพลง ไม่เลือกเบอร์นี้ 
เพลง น้ำท่วมสุโขทัย
เพลง มีแฟนหรือยัง 
เพลง คนึงแลลำแม่ปิง
เพลง วาสนานางโรย และอื่นๆชายธง ทรงพล  เพลง ปู่ไข่ไก่หลง   
 เพลง ผู้หญิงหน้าเงิน
 เพลง หน้าไม่ทันสมัย
 เพลง ดาวโรงแรม
เพลง หาคู่ และอื่นๆดาวไทย ยืนยง เพลง แผลเป็น และอื่นๆศรชัย เมฆวิเชียร เพลง อ้อนจันทร์ 

 เพลง จูบไม่หวาน

แพลง ลำดวนลืมดง
 เพลง แฟนผู้จัดการ
 เพลง บขส.รอรัก
 เพลง แม่ค้าเมืองนนท์
 เพลง คนงามลืมด้ามเคียว
 เพลง คนงามลืมง่าย
 เพลง พายงัด
 เพลง ช่วยแฟนผมด้วย
 เพลง ช้ำแค่ไหน ก็ไม่เข็ด
 เพลง หกโมงเย็นคงพบเธอ 
 เพลง อ่างทอง​ร้องไห้​
 เพลง จำอ้ายได้บ่นาง และอื่นๆสายัณห์ สัญญา เพลง คนช้ำ ประจำซอย
 เพลง เสน่ห์ ครู กทม.
 เพลง รักเธอเท่าฟ้า
 เพลง อยู่ไกล ใครก็ลืม
 เพลง รักคนชื่อติ๋ม
 เพลง ขอบคุณที่คิดถึง
 เพลง สิบสองเดือนที่เลือนนาง
 เพลง ลืมเขาเถิดหัวใจ
 เพลง รักแล้วแกล้งลืม
 เพลง มีสิทธิ์แค่รัก
 เพลง คนสองใจ
 เพลง เดือนแรม ลืมรัก
 เพลง มองน้องหน้าปั้ม
 เพลง นายท้าย พ่ายรัก
 เพลง คิดถึงพี่บ้าง 
 เพลง เจอเพชร ขว้างพลอย 
 เพลง จูบไม่หวาน 
 เพลง นึกแล้วไม่ผิด
 เพลง อกหักครั้งที่ 5
 เพลง แฟนหายที่กรุงเทพ 
 เพลง ร้องไห้ ใกล้โฮเต็ล 
 เพลง เสียงสะอื้น จากไร่อ้อย
 เพลง สองแถว อกหัก
 เพลง คนจน ใครจะรัก
 เพลง คิดถึงพี่หน่อย และอื่นๆจ่าหรอย เฮนรี่ เพลง คนจนเป็นไงและอื่นๆกุ้ง สุธิราช เพลง รักเธอเท่าฟ้า 
 เพลง คุณนายโรงแรม
 เพลง พายงัด
 เพลง คิดถึงพี่หน่อย
 เพลง อ้อนจันทร์และอื่นๆไวพจน์ เพชรสุพรรณเพลง ชุมทางเขาชุมทอง
เพลง ไก่นาตาฟาง
เพลง เจ้าชินอนกอดไผ
เพลง จำอ้ายได้บ่นาง และอื่นๆคำภีร์ แสงทอง เพลง ร้องไห้กับเดือน
 เพลง ช้ำรัก มหาชัย
 เพลง ขึ้นห้องร้องไห้​
 เพลง ขายนา ซื้อนาง
 เพลง ร้องไห้ ใกล้หอ เสรี รุ่งสว่าง เพลง กัมพูชาที่รัก
 เพลง หยุดก่อนคนจน
 เพลง ลาก่อนความโกหก​
 เพลง เอาคำว่ารักของเธอคืนไป
 เพลง รอยแผลเป็น 
 เพลง คิดถึงพี่หน่อย และอื่นๆวงแกรนด์เอกซ์ เพลง ป้าแช่ม  และอื่นๆ  พี่เต๊ะ โชคดี พักภู่ ขับร้อง บันทึกอยู่ในอัลบั้มชุดที่13 บริสุทธิ์ จำหน่ายเดือนเมษายน ปี2527ก๊อต จักรพันธ์ เพลง ผู้หญิงหน้าเงิน 
 เพลง คนสวยใจดำ
 เพลง คิดถึงพี่หน่อย
 เพลง เอาคำว่ารักของเธอคืนไป
 เพลง คนงามลืมง่าย
 เพลง คนจนเป็นไง
 เพลง ร้องไห้กับเดือน
 เพลง จูบไม่หวาน
 เพลง อ้อนจันทร์
 เพลง ปูไข่ไก่หลง
 เพลง ชุมทางเขาชุมทอง
 เพลง รักเธอเท่าฟ้า และอื่นๆยอดรัก สลักใจ เพลง ทำบัตรประชาชนหรือยัง 
 เพลง ผู้หญิงคนนั้น
 เพลง เมษาเศร้า
 เพลง ดีกว่าอยู่เปล่า
 เพลง กัมพูชาที่รัก
 เพลง ดาวลืมดิน และอื่นๆรังษี เสรีชัย เพลง คนจนไม่หวาน
 เพลง รักเธอไม่ได้ และอื่นๆศรเพชร ศรสุพรรณ เพลง คิดถึงพี่หน่อย
 เพลง อ้อนจันทร์
 เพลง จูบไม่หวาน
 เพลง ลำดวนลืมดง
 เพลง คนงามลืมง่าย
 เพลง คนงามลืมด้ามเคียว
 เพลง พายงัด และอื่นๆชุมพล เหมือปอง เพลง ลาก่อนอุบล และอื่นๆกังวาลไพร ลูกเพชร เพลง ลั่นทมลืมทุ่ง
เพลง รวยแล้วซ่า
เพลง รวยลูกเดียว
เพลง สิบล้อขาดรัก
เพลง อย่าไปน๊ะกรุงเทพ
เพลง กังวาลไพร ลูกเพชร
เพลง ไปแล้วอย่ามา
เพลง สบายเขาละ และอื่นๆพี สะเดิด เพลง ดีกว่าอยู่เปล่าๆธานินทร์ อินทรเทพ เพลง จูบไม่หวาน
 เพลง คิดถึงพี่หน่อย 
 เพลง ร้องให้กับเดือน เป็นต้น และอื่นๆกำแพง พิมพ์ใจ เพลง ผัวเดียวไม่พอ และอื่นๆเสมา ทองคำ เพลง อีกาบ้ากรุง และอื่นๆเริง รัตนะ เพลง  ดับคาดิน และอื่นๆเอกราช สุวรรณภูมิ เพลง เดี๋ยวรัก เดี๋ยวลืม
 เพลง กัมพูชาที่รัก
 เพลง เดือนสาม ช้ำรัก
 เพลง ลาก่อนความโกหก
 เพลง โธ่คนอย่างเรา
 เพลง ยังไม่พอ
 เพลง ปิวอกหลอกพี่
 เพลง คนจนเป็นไง
 เพลง คุณนายโรงแรม
 เพลง คิดถึงพี่หน่อย
 เพลง สระบุรีร้องให้
 เพลง จ้างก็ไม่รัก
 เพลง รอยแผลเป็น
 เพลง ฝนพร่ำที่อัมพวา
 เพลง เดือนสามช้ำรัก
 เพลง ชุมทางเขาชุมทอง
 เพลง ไม่ยิ้ม จะเอาเท่าไหร่ และอื่นๆสันติ ดวงสว่าง เพลง จูบไม่หวาน 
 เพลง พายงัด 
 เพลง เมษาเศร้า 
 เพลง คนสวยใจดำ
 เพลง จริงหรือไม่จริง 
 เพลง คิดว่ารักกันเพื่อลืม 
 เพลง เจ้าซินอนกอดไผ 
 เพลง เดี๋ยวรัก เดี๋ยวลืม
 เพลง รักเธอเท่าฟ้า
 เพลง อ้อนจันทร์ 
 เพลง ร้องให้กับเดือน 
 เพลง โธ่คนอย่างเรา 
 เพลง กินยาลาตาย 
 เพลง ปิวอกหลอกพี่ 
 เพลง เอาคำว่ารักของเธอคืนไป 
 เพลง คิดถึงพี่หน่อย 
 เพลง คนจนเป็นไง 
 เพลง มาดามดิงดอง 
 เพลง ไก่นาตาฟาง 
 เพลง ผู้หญิงคนนั้น 
 เพลง เสียใจ ฉันมีแฟนแล้ว และอื่นๆชาย เมืองสิงห์ เพลง คิดถึงพี่หน่อย
 เพลง ลาก่อนความโกหก
 เพลง คำสั่งคุณหมอ
 เพลง ปิวอกหลอกพี่
 เพลง คุณนายโรงแรม
 เพลง คนจนเป็นไง
 เพลง ชุมทางเขาชุมทอง
 เพลง มาดามดิงดอง
 เพลง นางเอกสี่จอ
 เพลง สระบุรีร้องให้
 เพลง จ้างก็ไม่รัก และอื่นๆพงษ์เทพ เทพสุดา เพลง อย่าโกรธพี่เลย และอื่นๆบรรจบ เจริญพร เพลง มนต์รักตาปี และอื่นๆเริงรมย์ แหลมทอง เพลง รอยแผลเป็น
 เพลง ปลูกหอรอน้อง
 เพลง ไม่ดังบ้างก็แล้วไป และอื่นๆธวัช บัญชีทอง เพลง ไม่รู้ จะอยู่รอใคร 
 เพลง บอกแล้วพี่ไม่ชอบ 
 เพลง ลืมหนุ่มชุมพร และอื่นๆสุชิน สินส่งเสริม เพลง เขาลืมเราแล้ว และอื่นๆจะเด็ด ดวงจินดา เพลง เดือนแรม ลืมรัก และอื่นๆเกษม คมสันต์ เพลง พี่ผิดอะไร และอื่นๆวง เพื่อน เพลง หยุดใจไว้กับเธอ และอื่นๆฉลอง ภู่สว่าง เพลง ย้ายเพิ้ง (วงดนตรี จีรพันธ์ วีระพงษ์)
 เพลง อยากกินหัวใจ (วงดนตรี ลูกทุ่งพินไท) และอื่นๆศักดิ์ชาย สุระวี เพลง ดาราร้องไห้ และอื่นๆศรีไพร ใจพระ  เพลง เบื่อเมีย และอื่นๆผันเงิน ผันทอง เพลง เศรษฐีอันดับหนึ่ง และอื่นๆตี๋ ติวเตอร์ เพลง กินยาลาตาย และอื่นๆสนธิ สมมาตร เพลง ร้องให้กับเดือน และอื่นๆหมวก สรชัย เพลง ขาดทุน ทุกที (ปุ๊ดตืนกู้เตื่อ) และอื่นๆทม นทีทอง เพลง นางเอกประจำป้าย และอื่นๆชัยยัณห์ ยิ่งยงค์ เพลง สบายไปเลย และอื่นๆพงษ์สิทธิ์ คำภีร์ เพลง คนจนเป็นไง
 เพลง ร้องให้กับเดือน และอื่นๆวิจัย พลอยบุศย์ เพลง รอทั้งปี และอื่นๆรุ่งเพชร แหลมสิงห์ เพลง พบกันหกโมงเย็น และอื่นๆเท่ห์ อุเทน เพลง รอทั้งปี และอื่นๆวัฒนา อนันต์ เพลง กุ้งกุลาพาช้ำ และอื่นๆเทียรี่ เมฆวัฒนา เพลง ร้องให้กับเดือน
 เพลง เอาคำว่ารักของเธอคืนไป
 เพลง คุณนายโรงแรม
 เพลง ผู้หญิงหน้าเงิน
 เพลง คิดถึงพี่หน่อย
 เพลง รอทั้งปี และอื่นๆมาศ ยืนสุข เพลง ถึงอย่างไรก็รัก และอื่นๆพรหมินทร์ เพลง เธอลืมทุ่งเรณู ภู่สว่าง เพลง คอยพี่ที่กันตังสลา คุณวุฒิ เพลง คนจนเป็นไงแสงสุรีย์ รุ่งโรจน์ เพลง โธ่ คนอย่างเรา
 เพลง ปิวอกหลอกพี่
 เพลง คนจนเป็นไงโชคดี ทวีโชค เพลง ผู้หญิงคนนั้นอยู่ไหนเกียรติศักดิ์ หีบทองคำ เพลง โบกมือยอมแพ้
 เพลง เบี้ยวเมื่อไหร่ ตายแน่เอกพจน์ วงศ์นาค เพลง เสน่ห์ ครูกทม.
 เพลง สบายไปเลย
 เพลง มีแฟนหรือยัง

และอื่นๆ อีกหลายเพลง

 รางวัลเกียรติยศ 

บุคคลเกียรติยศของสมุทรสาคร ครูฉลอง ภู่สว่าง ครูเพลงที่ปั้นให้นักร้องดังได้ในเพลงเดียว ข้อมูลจาก เว็ปไซต์ โรงเรียนวัดหลักสองราษฎร์บำรุง

 ช่วงสุดท้ายของชีวิต 
ก่อนหน้านั้น ครูฉลองภู่สว่าง ป่วยเป็นโรคมะเร็งลำไส้มาได้ 2-3 ปี คุณหมอได้ทำการรักษาด้วยการผ่าตัดเนื้อร้ายทิ้ง อาการดีขึ้นเป็นลำดับ ต้องไปพบหมอกตามนัด แต่ท่านเป็นคนสมถะ ปล่อยวางกับชีวิต จึงผิดนัดกับหมอในการรักษาบ่อยครั้ง จนวันหนึ่งท่านมีอาการปวดหลังอย่างรุนแรง จนลุกเดินไม่ไหว แต่ก็ยังพูดคุยและทานอาหารได้ และครูได้ปรารภกับภรรยาว่า อยากไปอยู่กับหลานที่เชียงใหม อยากอยู่ที่เชียงใหม่จนกว่าจะเสียชีวิต ภรรยาของครู คือแม่สมบูรณ์ จึงพาท่านมาอยู่เชียงใหม่ ช่วงวันที่ 5 กันยายน 2564 โดยครูดูแจ่มใส ไม่มีท่าทีอาการป่วยรุนแรงขึ้นแต่อย่างใด

จนเช้าวันที่ 29 กันยายน 2564 เวลาประมาณ 8.00 น. ท่านมีอาการนอนแน่นิ่งเหมือนคนเป็นลม หลายไปเรียกท่านก็ไม่ยอมตอบ แต่พอมีสติรับรู้ เมื่อภรรยาและหลานจะพาไปโรงพยาบาล ท่านมีอาการขัดขืน มีเสียงดังในลำคอ เพื่อบอกให้รับรู้ว่าไม่อยากให้พาไป จนในที่สุด ท่านก็จากโลกนี้ไปอย่างสงบ ศิริรวมอายุได้ 83 ปี 

 อ้างอิง 

หมวดหมู่:บุคคลจากอำเภอเมืองสมุทรสาคร
หมวดหมู่:ทหารเรือชาวไทย
หมวดหมู่:นักแต่งเพลงลูกทุ่ง
หมวดหมู่:นักดนตรีจากจังหวัดสมุทรสาคร
หมวดหมู่:เสียชีวิตจากมะเร็งลำไส้